CELEX: 32007D0731
Language: hu
Date: 2007-11-13 00:00:00
Title: 2007/731/EK: A Bizottság határozata ( 2007. november 13. ) az Egyesült Királyságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról (az értesítés a C(2007) 5549. számú dokumentummal történt) (EGT-vonatkozású szöveg)

14.11.2007   
            
            
               HU
            
            
               Az Európai Unió Hivatalos Lapja
            
            
               L 295/28
            
         
      A BIZOTTSÁG HATÁROZATA
   
   (2007. november 13.)
   az Egyesült Királyságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
   (az értesítés a C(2007) 5549. számú dokumentummal történt)
   (EGT-vonatkozású szöveg)
   (2007/731/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (3) a betegség elterjedésének megakadályozása érdekében bizonyos védekezési intézkedéseket határoz meg, ideértve a feltételezett vagy megerősített járványkitörést követő „A” és „B” területek kijelölését is.
            
         
               (2)
            
            
               Az Egyesült Királyság értesítette a Bizottságot a Suffolk grófság területén lévő baromfiállományban észlelt, magas patogenitású H5N1 madárinfluenza-járvány kitöréséről, és a 2006/415/EK határozatnak megfelelően megtette a megfelelő intézkedéseket, köztük a határozat 4. cikkében említett „A” és „B” területek kijelölését is.
            
         
               (3)
            
            
               A Bizottság az Egyesült Királysággal együttműködve megvizsgálta az említett intézkedéseket és megállapította, hogy az adott tagállam illetékes hatóságai által felállított „A” és „B” területek határai megfelelő távolságra vannak a járványkitörés tényleges helyszínétől. Az Egyesült Királyságban található „A” és „B” területek ezért megerősíthetők, és a régiókba sorolás időtartama is rögzíthető.
            
         
               (4)
            
            
               Mivel a Németországban észlelt madárinfluenza kitörésével kapcsolatos védekezési intézkedések ideje lejárt, a 2006/415/EK határozat jelenlegi melléklete elavult, és teljes egészében új szöveggel kell helyettesíteni.
            
         
               (5)
            
            
               A 2006/415/EK határozatot ezért a fentieknek megfelelően módosítani kell.
            
         
               (6)
            
            
               Az ebben a határozatban előírt intézkedéseket az Élelmiszerlánc és Állategészségügyi Állandó Bizottság következő értekezletén felül kell vizsgálni,
            
         ELFOGADTA EZT A HATÁROZATOT:
   1. cikk
   A 2006/415/EK határozat mellékletének helyébe az e határozat mellékletében található szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. november 13-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv; helyesbített változat: HL L 195., 2004.6.2., 12. o.
   
      (2)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (3)  HL L 164., 2006.6.16., 51. o. A legutóbb a 2007/632/EK határozattal (HL L 255., 2007.9.29., 46. o.) módosított határozat.
   
      MELLÉKLET
      
         
            „MELLÉKLET
            A.   RÉSZ
            A 4. cikk (2) bekezdésével összhangban meghatározott „A” terület:
            
                        ISO országkód
                     
                     
                        Tagállam
                     
                     
                        A terület
                     
                     
                        Alkalmazás határideje: 4. cikk (4) bekezdés b) pont iii. alpont
                     
                  
                        Kód
                        (ha van)
                     
                     
                        Megnevezés
                     
                  
                        UK
                     
                     
                        EGYESÜLT KIRÁLYSÁG
                     
                     
                        SUFFOLK
                        00162
                     
                     
                        Védőkörzet:
                        Suffolk grófság azon részeit magába foglaló terület, amelyek a TM 06178 76666 (1) koordinátájú pont köré vont 3 kilométeres sugarú körben találhatók.
                     
                     
                        2007.12.21.
                     
                  
                         
                     
                     
                         
                     
                     
                        SUFFOLK
                        00162
                        NORFOLK
                        00154
                     
                     
                        Megfigyelési körzet:
                        Suffolk és Norfolk grófság azon részeit magába foglaló terület, amelyek a TM 06178 76666 (1) koordinátájú pont köré vont 10 kilométeres sugarú körben találhatók.
                     
                  B.   RÉSZ
            A 4. cikk (2) bekezdésével összhangban meghatározott „B” terület
            
                        ISO országkód
                     
                     
                        Tagállam
                     
                     
                        B terület
                     
                     
                        Alkalmazás határideje: 4. cikk (4) bekezdés b) pont iii. alpont
                     
                  
                        Kód
                        (ha van)
                     
                     
                        Megnevezés
                     
                  
                        UK
                     
                     
                        EGYESÜLT KIRÁLYSÁG
                     
                     
                        NORFOLK
                        00154
                        SUFFOLK
                        00162
                     
                     
                        A következő körzetek:
                        Babergh
                        Breckland
                        Forest Heath
                        Ipswich
                        Mid Suffolk
                        Norwich
                        St Edmundsbury
                        South Norfolk
                        Suffolk Coastal
                        Waveney
                     
                     
                        2007.12.21.”
                     
                  
      
      
         (1)  A koordináták brit nemzeti koordináták.